Alfred Hansen

Alfred Hansen (1894–1948) var en norsk politiker. Han var ordfører i daværende Tromsøysund kommune i tre perioder.

Hansen var ordfører i Tromsøysund i perioden 1929–1931 og deretter i 1935–1940. Da Norge ble okkupert av tyske styrker i 1940 innsatte okkupasjonsmyndighetene nazistiske ordførere rundt om i landet.

Da det ble fred i Norge etter 2. verdenskrig ble Hansen på nytt ordfører i Tromsøysund i maidagene 1945. Han beholdt vervet frem til sin død under dramatiske omstendigheter i 1948.

Hansen omkom i en flyulykke ved Hommelvika i Trondheimsfjorden i 1948. Av de totalt 45 ombord døde 16 av passasjerene og tre av besetningen. Hansen var den eneste av de 19 omkomne som aldri ble funnet.

Æresbevisninger og minnesmerker 
Et minnesmerke laget av billedhuggeren Emma Matthiasen ble reist i Bruparken i Tromsdalen i 1960.

Referanser

Eksterne lenker 
 

Personer fra Troms
Ordførere i Tromsøysund